yáde tanmáṇḍalaṃ tápatyayaṃ sá rukmó'tha yádetádarcirdī́pyata idaṃ tátpuṣkaraparṇamā́po hyètā ā́paḥ puṣkaraparṇamátha yá eṣá etásminmáṇḍale púruṣo'yámeva sa yò'yáṃ hiraṇmáyaḥ púruṣastádetádevaìtáttrayáṃ saṃskŕ̥tyehópadhatte tádyajñásyaivā́nu saṃsthā́mūrdhvamútkrāmati tádetamápyeti yá eṣa tápati tásmādagniṃ nā́driyeta párihantumamútra hyèṣá tadā́ bhavatītyu evā̀dhiyajñám